SET ปิดเช้าบวกเกือบ 10 จุด หลัง “ทรัมป์-คิม” ประชุมซัมมิตชื่นมื่น
SET ปิดเช้าบวกเกือบ 10 จุด หลัง "ทรัมป์-คิม" ประชุมซัมมิตชื่นมื่น โดยดัชนีปิดเช้านี้ที่ระดับ 1,732.71 จุด เพิ่มขึ้น 9.60 จุด หรือ 0.56% มูลค่าการซื้อขาย 2.66 หมื่นลบ.
12 มิ.ย. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (12 มิ.ย.) ระดับ 1,732.71 จุด เพิ่มขึ้น 9.60 จุด หรือ 0.56% มูลค่าการซื้อขาย 26,639.23 ล้านบาท
ด้าน นายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้รีบาวด์ขึ้น โดยเริ่มมีแรงซื้อเข้ามาในหุ้นที่ Laggard จากความคาดหวังทุกอย่างเป็นไปตามคาด รวมถึงมีแรงซื้อเข้ามาที่หุ้นในกลุ่มแบงก์, หุ้นในกลุ่มค้าปลีก และหุ้นในกลุ่มอสังหาริมทรัพย์ หลังนักลงทุนหันมาเล่นหุ้นในกลุ่ม Domestic Plays
อย่างไรก็ตามคาดว่าการเข้ามาลงทุนดังกล่าวเป็นแค่ระยะสั้น เนื่องจากนักลงทุนยังรอดูปัจจัยหลักจากต่างประเทศ ไม่ว่าจะเป็นการประชุมระหว่างนายโดนัลด์ ทรัมป์ ประธานาธิบดีสหรัฐ และนายคิม จอง อึน ผู้นำเกาหลีเหนือ, การประชุมธนาคารกลางต่าง ๆ ไม่ว่าจะเป็นธนาคารกลางสหรัฐ (เฟด), การประชุมธนาคารกลางยุโรป (ECB) ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ ต่างก็รอติดตามปัจจัยหลักดังกล่าวด้วยเช่นกัน
สำหรับแนวโน้มการลงทุนในช่วงบ่ายนี้ นายธนเดช กล่าวว่า ตลาดฯคงจะยังยืนในแดนบวกได้ ถ้าการหารือระหว่าง”ทรัมป์”และผู้นำเกาหลีเหนือเป็นไปด้วยดี
พร้อมให้แนวรับ 1,725 จุด ส่วนแนวต้าน 1,735 จุด
“ในทางเทคนิคดัชนีฯควรจะยืน 1,735-1,740 จุด ให้ได้ ถ้ายังไม่ได้ดัชนีฯก็มีโอกาสที่จะปรับตัวลงได้ต่อ” 
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT     มูลค่าการซื้อขาย 1,576.39 ล้านบาท ปิดที่ 51.50 บาท เพิ่มขึ้น 0.75 บาท
CPALL   มูลค่าการซื้อขาย 1,518.86 ล้านบาท ปิดที่ 80.50 บาท เพิ่มขึ้น 1 บาท
KBANK   มูลค่าการซื้อขาย 1,167.78 ล้านบาท ปิดที่ 201 บาท เพิ่มขึ้น 3.50 บาท
BDMS     มูลค่าการซื้อขาย 996.50 ล้านบาท ปิดที่ 26 บาท เพิ่มขึ้น 0.75 บาท
CPN    มูลค่าการซื้อขาย 821.47 ล้านบาท ปิดที่ 72.25 บาท ลดลง 1.50 บาท